Hauglandshella

Hauglandshella er et sted i Askøy kommune i Vestland ved fylkesvei 562, sør for Ravnanger og nord for Kråvik

Navnet Hauglandshella stammer fra området ved Haugland kai hvor det var postkontor. Dette var bygdens knutepunkt så lenge dampbåten gikk til Bergen herfra, og det var også her kommunens første bedehus ble oppført i 1889 Clausen, Conrad: Askøy herad i hundrad år : 1837-1937 s. 137, Askøy Herad 1937. Det var Askøens Avholdsforening som bygget dette etter å ha fått gratis tomt av Olaus Krøger, og det ble vigslet av Carl Ludvig Møller som dengang var sogneprest i Askøy og Laksevåg.Askøy Samskipnad av N.L.M. gjennom 50 år, 1912 - 1962, s. 17 Bedehuset ble senere flyttet nærmere Ravnanger.

Betegnelsen Søre Haugland benyttes også for bygda (Nordre Haugland ligger lenger nord i kommunen), og er også navnet på gnr. 15. Gårdsbrukene Haugland og Ravnanger ble i 1810 kjøpt av Olaus Krøger.Historietur på Haugland Ravnanger.net Selger var Marie Sørbye som var enke etter Koren Dahl som hadde vært kapellan i Nykirken i Bergen. Til brukene fulgte det store områder med utmark og skog. På hovedgården er det fortsatt bebyggelse som antas å være fra 1820-tallet. Krøger sønn, som også het Olaus Krøger, ble senere ordfører i kommunen. I 1851 valgte han å selge store deler av innmarken.Clausen, Conrad: Askøy herad i hundrad år : 1837-1937 s. 162, Askøy Herad 1937 Utmarken og det som ble igjen av innmark har vært i Krøger-familiens eie frem til i dag.

I tillegg til gårdsdrift og skogbruk har fiske vært en viktig næring på Haugland i eldre tider. Hauglandsosen var en innbringende lakse- og sildevåg, og etter silden kom det ofte hval jaktende som ble jaget inn i fjæren og halt i land.Clausen, Conrad: Askøy herad i hundrad år : 1837-1937 s. 94, Askøy Herad 1937

Det eldste våningshuset på Haugland ble av tyske soldater gjort om til treskofabrikk under 2. verdenskrig.

Bygden har egen barneskole, Haugland skole. En rekke gårdsbruk finnes her og et mindre gartneri. I tillegg har transportselskapet Vy Buss sitt hovedkontor på Askøy her.Nettbuss overtar for Tide Bergens Tidende
Hauglandshella er poststed for bygdene Kråvik, Ravnanger, Tveit, Tveitevåg, Hanøy, Hanøytangen, Ramsøy, Davanger og Breivik.

Følgende veinavn er registrert i bygden:
Storhaugbrekka
Monsakleiva
Fagerdalen
Høglivegen
Brattstivegen
Berget
Hauglandshella
Orrhaugvegen
Hauglandsvegen
Asskaret
Bunesvegen
Hilleren

Fra Asskaret går det skogsvei innover skogen som fører til Krabbetjønn og videre mot Ask, med avstikker-sti som fører til fjelltoppen Dronningen.Haugland - Dronningen - Ravnanger LommekjentAskeland, Per Ove & Fossen, Anders Bjarne: Askøy i bilder: Et streiftog gjennom en vakker vestlandskommune, s. 32, Clio forlag, 1998, ISBN 8271282816 Fra området ved HSD går det også skogsvei fra enden av Fagerdalen som går forbi drikkevannet Ingersvann og møter skogsveien fra Asskaret ved Krabbetjønn. Dette er et populært turterreng alle årstider. Fra Krabbetjønn renner Lonelven langs skogsveien fra Asskaret et stykke før den føres ned mot gårdsbruket i dalbunnen og ned mot utløpet ved Haugland kai.Storåsen (Dronningen)  Opplev Askøy Lonelven ble på mot slutten av 1800-tallet demmet opp for å kunne fløte tømmer ned fra skogområdene rundt Krabbetjønn.Harald har gjenskapt barndommens stemme, Askøyværingen, 21. oktober 2011 Denne demningen som kalles Stemmo er blitt restaurert som kulturminne.Stemmo på Dalen Geocaching

Fra Haugland kai går det en sti via Grønnevik til Tveitevåg i det smale beltet som skiller Storavatnet fra sjøen.
miniatyr|Haugland kai
Skogen på høydene over den øverste bebyggelsen ble hardt rammet av nyttårsorkanen som traff Vestlandet i 1992. Fordi området grunnet den steile topografien er utilgjengelig for maskiner og dermed ikke har latt seg rydde kan man fortsatt se tydelige spor etter mange hundre rotvelt.

 Kjente personer fra Hauglandshella 

 Christer Kvammen, kickbokser
 Erlend Vivelid Nilssen, sportsfisker
 Sven Svebak, professor

 Referanser 

Kategori:Bygder på Askøy